smcproject/ml-wiki-sentences huggingface dataset:
ഭക്ഷണപദാർഥങ്ങൾ മഹാധമനീചാപത്തിനടുത്തുള്ള നേർത്ത ഭാഗത്ത് കുറച്ചുനേരം നില്ക്കുന്നു.
ഈ നിയന്ത്രിത രീതിക്ക് അവരോധപ്രക്രിയയെന്നു പറയാം.
അന്നനാളിയിൽ ഭക്ഷണം പ്രവേശിച്ച് ഏഴു നിമിഷത്തിനുശേഷമേ ആമാശയത്തിലെത്തുകയുള്ളൂ.
വൃത്താകൃതിയിൽ വലയം ചെയ്തിരിക്കുന്ന മാംസപേശികളുടെ (Cricopharyngeous muscle) അവരോധശേഷി കാരണം അന്നനാളിയുടെ ആദ്യഭാഗം പ്രത്യേകിച്ചും അടഞ്ഞിരിക്കും.
അത് ശ്വസിക്കുന്ന വായു ആമാശയത്തിനകത്തേക്കു കടക്കാതിരിക്കാൻ സഹായിക്കുന്നു.
ആമാശയത്തിൽനിന്നും ഭക്ഷണം അന്നനാളിയിലേക്കു തികട്ടി വരാതിരിക്കാൻ അന്നനാളിയും ആമാശയവും യോജിക്കുന്നിടത്ത് ചില പ്രത്യേക സംവിധാനങ്ങളുണ്ട്.
ആമാശയത്തിലേക്ക് അന്നനാളി അവസാനിക്കുന്നത് കുറച്ച് ഇടത്തോട്ട് ചരിഞ്ഞാണ്.
അന്നനാളിയിൽ വൃത്താകാരത്തിൽ വലയം ചെയ്തിരിക്കുന്ന മാംസപേശികൾക്കും അവരോധശേഷിയുണ്ട്.
അതിനാൽ ആമാശയത്തിലെ വിവിധ സ്രവങ്ങളും ഭക്ഷണപദാർഥങ്ങളും അന്നനാളിയിലേക്കു കയറാതിരിക്കുവാൻ സഹായിക്കുന്നു.
അന്നനാളിയുടെ മധ്യത്തിലായി നാളിക്കു (lumen) ചുറ്റും പല നിരകളായി വിവിധതരം കലകൾകൊണ്ട് നിർമിതമായ ഒരു ശ്ളേഷ്മവലയമുണ്ട്.
അതിനു ചുറ്റും മ്യൂക്കസ് അസിനികകൾ (mucous accinii), ലസികാ ഗ്രന്ഥികൾ (lymph glands), ലസികാവാഹിനികൾ (lymphatic channel) ധമനികൾ (arteries), സിരകൾ (veins), വാസകല (adipose tissue) എന്നിവ ചേർന്ന എരിയോള സ്തരം (areolar tissue) കാണപ്പെടുന്നു.
ഇതിനെ ആവരണം ചെയ്തുകൊണ്ട് വർത്തുള (circular) അനുദൈർഘ്യ (longitudinal) പേശികളാൽ നിർമിതമായ ഒരു വലയവും ഉണ്ട്.
ബാഹ്യ ആവരണം നാരുപേശിക(tissue adventities)ളടങ്ങിയതാണ്.
അതിനുള്ളിലായി നാഡികളും (nerves), സിരികകളും (arteriole), ധമനികളും, ലോമികകളും ഉണ്ട്.
അധോതൈറോയ്ഡ് (inferior thyroid artery), ജത്രുക (gastric artery), ശ്വസനി, ഇടത്തെ ജഠരാഗമി (left cardiac artery), അധോമധ്യഛദം, അയോർട്ട എന്നീ ധമനികൾ അന്നനാളിയിലേക്കു രക്തം എത്തിക്കുന്നു.
വാഗസും (vagus nerve) അനുകമ്പാതന്ത്രികളും (sympathetic nerve) അന്നനാളിയുമായി ബന്ധപ്പെട്ട പ്രധാന നാഡികളാണ്.
അന്നനാളീരോഗങ്ങൾ
അന്നനാളിയെ വിവിധതരം രോഗങ്ങൾ ബാധിക്കാറുണ്ട്.
ജന്മനായുള്ള വൈകല്യങ്ങൾ
അന്നനാളി ആമാശയത്തിനകത്തേക്കു തുറക്കുന്നതിനുപകരം ഇടയ്ക്കുവച്ചു രണ്ടായി മുറിഞ്ഞു മുകളിലത്തെ ഒരറ്റം ശ്വാസനാളിയുടെ ഉള്ളിലേക്കു തുറക്കുന്ന അവസ്ഥയാണ് ഏറ്റവും പ്രധാന വൈകല്യം.
ശിശുവിന് ഭക്ഷണം കഴിക്കാനോ, ശ്വസിക്കാനോ കഴിയാതാകുന്ന മാരകമായ ഒരവസ്ഥയാണിത്.
അന്നനാളി ആമാശയത്തിലേക്കു തുറക്കാതെ രണ്ടായി മുറിഞ്ഞ് രണ്ടറ്റങ്ങളും ഉരുണ്ട് തമ്മിൽ യോജിക്കാതെ വേർതിരിഞ്ഞും കാണാം.
വിദഗ്ദ്ധ പരിശോധനവഴി ഈ അവസ്ഥ കണ്ടുപിടിച്ച് ശസ്ത്രക്രിയവഴി രണ്ടറ്റങ്ങളും യോജിപ്പിച്ചു ശരിയാക്കാവുന്നതാണ്.
ചിലപ്പോൾ സാധാരണയിൽനിന്നും വ്യത്യസ്തമായി അന്നനാളിക്കു വേണ്ടത്ര വിസ്താരം ഇല്ലാതെ വരികയും ഒരു നേരിയ കുഴലിന്റെ രൂപത്തിലായി കാണപ്പെടുകയും ചെയ്യും.
അന്നനാളിയുടെ ചില ഭാഗങ്ങൾ വിസ്താരമേറിയതും മറ്റു ചില ഭാഗങ്ങൾ വളരെ ഇടുങ്ങിയതും ആയ അവസ്ഥയും കാണാറുണ്ട്.
അന്നനാളിയുടെ നീളം ചിലപ്പോൾ വളരെ കുറഞ്ഞിരിക്കുകയും ചെയ്യും.
ഇത്തരം വൈകല്യങ്ങളുള്ള ശിശുക്കൾ ജനിക്കുമ്പോൾ നീലനിറം ആയിരിക്കും.
ശ്വാസോച്ഛ്വാസത്തിന് പ്രയാസം ഉണ്ടാകും.
ഈ ശിശുക്കൾക്ക് പാലോ വെള്ളമോ കൊടുത്താൽ ഉടനെ ശ്വാസംമുട്ടലും ഛർദിയും അനുഭവപ്പെടുന്നു.
പലപ്പോഴും അടിയന്തരശസ്ത്രക്രിയ വേണ്ടിവരാറുണ്ട്.
അന്നനാളിയിലുണ്ടാകുന്ന പഴുപ്പ്
കാർബോളിക് അമ്ളം, കാസ്റ്റിക് സോഡ എന്നീ രാസവസ്തുക്കൾ കഴിക്കുന്നതിന്റെ ഫലമായി അന്നനാളിയുടെ ശ്ളേഷ്മവലയം (mucous layer) അടർന്ന് പഴുപ്പു പിടിക്കുന്നു.
കൂടുതൽ ഛർദിക്കുക മൂലവും ആമാശയത്തിലെ ഉപദ്രവകാരികളായ അമ്ളങ്ങൾ തികട്ടി അന്നനാളിയിൽ കടന്നുകൂടുക മൂലവും അന്നനാളിക്കകത്തു പഴുപ്പ് ഉണ്ടാകുന്നു.
പഴുപ്പ് വർധിക്കുന്നതിന്റെ ഫലമായി മാംസപേശികൾ ചുരുങ്ങി അന്നനാളിയുടെ പ്രവർത്തനശേഷി നഷ്ടപ്പെടുന്നു.
മൊണീലിയ ആൽബിക്കൻസ് എന്ന രോഗാണു വായ്ക്കകത്തുണ്ടാക്കുന്ന രോഗം ചിലപ്പോൾ അന്നനാളിയിലേക്കും ആമാശയത്തിലേക്കും വ്യാപിക്കാറുണ്ട്.
ഇതുമൂലം ശ്ളേഷ്മവലയത്തിനുമീതെ കട്ടത്തൈരിന്റെ ആകൃതിയിൽ കട്ടിപിടിക്കുന്നു.
ശയ്യാവലംബികളായ ചില രോഗികളിൽ ആമാശയരസങ്ങൾ അന്നനാളിക്കകത്തേക്ക് തികട്ടുന്നതിന്റെ ഫലമായി അന്നനാളിയുടെ ഭിത്തിയിൽ ദ്വാരം വീണ് ആമാശയരസവും ആമാശയത്തിനകത്തുള്ള ഭക്ഷണസാധനങ്ങളും നെഞ്ചിനകത്തുള്ള പാർശ്വഗുഹ(pleural space)യിലേക്കും പെരിട്ടോണിയൽ സ്പേസിലേക്കും കടക്കുന്നു.
രോഗത്തിന്റെ മൂർധന്യാവസ്ഥയിൽ ചിലപ്പോൾ ഇങ്ങനെ സംഭവിക്കാറുണ്ട്.
ഇതുമൂലം വിശപ്പില്ലായ്മയും നെഞ്ചുവേദനയും ഉണ്ടാകുന്നു.
പഴുപ്പും രക്തവും ഛർദിക്കാറുണ്ട്.
പനി, വിറയൽ മുതലായവയും ഉണ്ടാകുന്നു.
ലഹരിപദാർഥങ്ങൾ അമിതമായി ഉപയോഗിക്കുക, നെഞ്ചിനകത്തെ മറ്റ് അവയവങ്ങൾ അന്നനാളിയിലേക്ക് ഉന്തി നില്ക്കുക, ഛർദി, ക്ഷയം, ആക്റ്റിനോമൈക്കോസിസ്, സിഫിലിസ് എന്നീ രോഗങ്ങൾ അന്നനാളിയെ ബാധിക്കുക തുടങ്ങിയ സ്ഥിതിയിലും പഴുപ്പുണ്ടാകാറുണ്ട്.
ധമനീവൈകല്യങ്ങൾ
അന്നനാളിയിലെ ആമാശയത്തിലേക്കു തുറക്കുന്ന ഭാഗത്തിലെ രക്തക്കുഴലുകൾ തടിച്ച് കനം വച്ചു വീർക്കാറുണ്ട്.
കരളിലെ രക്തക്കുഴലുകളിൽ സമ്മർദം വർധിക്കുന്നതിന്റെ ഫലമായി അന്നനാളിയിലെ രക്തക്കുഴലുകൾ തടിക്കുകയും രക്തക്കുഴലുകൾ പൊട്ടി രക്തം ഛർദിക്കാൻ ഇടയാവുകയും ചെയ്യാം.
മില്ലർ അബട്ട് ട്യൂബ് (വായു ഘടിപ്പിച്ചിരിക്കുന്ന ഒരു ഉപകരണം) ഉപയോഗിച്ച് ഈ തടിച്ച രക്തക്കുഴലുകളിൽ  രക്തം അമിതമായി എത്തിച്ചേരുന്നത് താത്കാലികമായി തടയാനാവും.
അന്നനാളിയിലെ മാംസപേശികൾക്ക് കനം കുറവാണെങ്കിൽ ക്രമേണ ആ ഭാഗം വീർത്ത് സഞ്ചിപോലെയാകുകയും അതിൽ ഭക്ഷണസാധനങ്ങൾ കുമിഞ്ഞുകൂടുകയും ചെയ്യും.
ഇത് നെഞ്ചിനകത്ത് വേദനയ്ക്കും തടസ്സത്തിനും കാരണമാകുന്നു.
അന്നനാളിയെ കാൻസർ എന്ന രോഗവും ബാധിക്കാറുണ്ട്.
അന്നനാളിയുടെ വായ്ക്കടുത്തുള്ള ഭാഗത്താണ് സ്ത്രീകൾക്ക് പൊതുവേ ഈ രോഗം അധികമായി കാണുന്നത്.
പുരുഷൻമാരിൽ താഴത്തെ അറ്റത്താണ് അന്നനാളിയെ ബാധിക്കുന്ന കാൻസർ കാണപ്പെടുക.
സ്പിരിറ്റ്, ആൽക്കഹോൾ, വെറ്റില, പുകയില എന്നിവയുടെ വർധിച്ച ഉപയോഗവും പുകവലിയും ഇതിന് കാരണമായി ചൂണ്ടിക്കാട്ടാറുണ്ട്.
ഈ രോഗം പെട്ടെന്നു ചുറ്റുമുള്ള അവയവങ്ങളിലേക്കു പടർന്ന് മാരകമായ അവസ്ഥയായിത്തീരുന്നു.
നാഡികളും മാംസപേശികളും തമ്മിലുള്ള പൊരുത്തമില്ലായ്മയുടെ ഫലമായി കാർഡിയോസ്പാസം എന്ന രോഗവും ഉണ്ടാകുന്നു.
ഫൈബ്രോമ (Fibroma), ലൈപ്പോമ (Lipoma) എന്നീ വ്യാധികളും അന്നനാളിയെ ബാധിക്കാറുണ്ട്.
ചിത്രങ്ങൾ H E stain of biopsy of normal esophagus showing the stratified squamous cell epithelium Layers of the esophagus.
Mid-esophageal mass Stomach Accessory digestive system.
Organs of the digestive tract.
Esophagus Section of the neck at about the level of the sixth cervical vertebra.
Transverse section of thorax, showing relations of pulmonary artery.
Sagittal section of nose mouth, pharynx, and larynx.
Section of the human esophagus.
Moderately magnified.
Micrograph of herpes esophagitis .
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്നനാളി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്നക്കര ഇംഗ്ലീഷ് വിലാസം https://ml.wikipedia.org/wiki/Annakara
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് അന്നക്കര .
മലബാർ -തിരു കൊച്ചി പ്രദേശത്തിലെ അതിർത്തി ഗ്രാമം എന്നാണ് അറിയപ്പെടുന്നത്.
അതിൻറെ തെളിവായി ബ്രിട്ടീഷ് ഗവൺമെന്റ് നിർമ്മിച്ച 'കാടംതോട്' പാലം (ഇപ്പോഴും നിലനിൽക്കുന്നു), കാണപ്പെടുന്നു.
ഒരു ചെക്ക് പോസ്റ്റ് ഇവിടെ ഉണ്ട്.
അന്നക്കര മനോഹരമായ ഒരു "ഗ്രാമീണ" ഗ്രാമമാണ്.
2001 ലെ സെൻസസ് പ്രകാരം ഇന്ത്യയിലെ ജനസംഖ്യ 8125 ആണ്.
ഇതിൽ 3851 പുരുഷന്മാരും 4274 സ്ത്രീകളും ആണ്.
അന്നദാ ശങ്കർ റേ ഇംഗ്ലീഷ് വിലാസം https://ml.wikipedia.org/wiki/Annada_Shankar_Ray
ഒരു ബംഗാളി സാഹിത്യകാരനായിരുന്നു അന്നദാ ശങ്കർ റായ് (1904 – ഒക്ടോബർ 28, 2002).
1904-ൽ ഒറീസയിൽ ജനിച്ചു.
ബാല്യകാലം അവിടെത്തന്നെ കഴിച്ചുകൂട്ടി.
പിന്നീട് ബംഗാളിലേക്കു താമസം മാറ്റി.
ഉന്നത വിദ്യാഭ്യാസം ഇംഗ്ളണ്ടിലായിരുന്നു.
ഐ.സി.എസ്. പരീക്ഷയിൽ ജയിച്ചതിനുശേഷം പല ഉയർന്ന ഔദ്യോഗിക സ്ഥാനങ്ങളും അലങ്കരിച്ചു.
ആദ്യകാലങ്ങളിൽ ഒറിയാ ഭാഷയിലാണ് കവിതകൾ എഴുതിയിരുന്നത്.
പിന്നീട് സാഹിത്യപ്രവർത്തനങ്ങൾ ബംഗാളിയിലാക്കി.
ലളിതവും ആശയപുഷ്കലവുമായ അനേകം ലഘുകവിതകൾ എഴുതിയിട്ടുള്ള റായ്, വിദഗ്ദ്ധനായ ഒരു ഗദ്യകാരൻകൂടിയാണ്.
രാഖീ, എക്ടീവസന്ത് (ഒരു വസന്തം), കാലേർശാസൻ (കാലശാസനം), കാമനാപഞ്ചവിംശതി (25 ആഗ്രഹങ്ങൾ), ഉഡ്കിധാനേർ മുഡ്കി (പാകപ്പെടുത്തിയ ധാന്യം) എന്നിവയാണ് റായ്യുടെ മുഖ്യ കവിതാസമാഹാരങ്ങൾ.
ഇരുത്തംവന്ന ഒരു പ്രബന്ധകാരൻകൂടിയാണ് റായ്.
സാമൂഹികവും സാംസ്കാരികവും സാഹിത്യപരവുമായ വിവിധ വിഷയങ്ങളെ ആസ്പദമാക്കി ഇദ്ദേഹം ധാരാളം ലേഖനങ്ങൾ എഴുതിയിട്ടുണ്ട്.
താരുണ്യ (താരുണ്യം), ആമറാ (നമ്മൾ), ജീവനശില്പി (ജീവിതശില്പി), ഇശാരാ (സൂചന), ജീവൻകാഠി (ജീവിതകാണ്ഡം), പഥേ പ്രവാസേ (പ്രവാസപഥം) എന്നിവയാണ് റായുടെ ഗദ്യപ്രബന്ധങ്ങളുടെ പ്രധാന സമാഹാരങ്ങൾ.
ചെറുകഥകളും നോവലുകളും റായുടെ സംഭാവനയായി ബംഗാളിക്കു ലഭിച്ചിട്ടുണ്ട്.
റായുടെ പ്രസിദ്ധ ചെറുകഥകൾ പ്രകൃതീർ പരിഹാസ് (പ്രകൃതിയുടെ പരിഹാസം), മന്പവന (മാനസ പവനൻ), യൌവനജ്വാല, കാമിനീ കാഞ്ചൻ (കാമിനിയും കാഞ്ചനവും) എന്നീ കൃതികളിലായി സമാഹരിച്ചിരിക്കുന്നു.
സത്യാസത്യ യാർ യഥാദേശ് (യഥാർഥത്തിലുള്ളത്), അജ്ഞാതവാസ്, കളങ്കവതി, ദുഃഖമോചൻ, മാർടേർ സ്വർഗ (മണ്ണിലെ സ്വർഗം), അപശരൺ, ആഗും നിയേഖേലാ (അഗ്നികൊണ്ടുള്ള കളി), അസമാപിക, പുതുൽനിയേ ഖേലാ (പാവകളി), കന്യാ എന്നിവയാണ് റായുടെ മുഖ്യ നോവലുകൾ.
പുറത്തേക്കുള്ള കണ്ണികൾ http://www.calcuttaweb.com/cgi-bin/picdispgeneral.pl?
/kabita/teler_sisi.gif Archived 2007-09-27 at the Wayback Machine .
http://www.telegraphindia.com/1021029/asp/bengal/story_1334876.asp കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്നദാ ശങ്കർ റായ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്നനട
അന്നനട രണ്ടക്ഷരം വീതമുളള ആറു ഗണം ഒരു വരിയിൽ എന്ന ക്രമത്തിൽ ഇരുപത്തിനാല് അക്ഷരങ്ങൾ കൊണ്ടു വിന്യസിക്കുന്ന ഒരു ഭാഷാവൃത്തമാണ് .
ലഘു, ഗുരു,എന്നീ ക്രമത്തിൽ മൂന്നു മാത്രയാണ് ഓരോ ഗണത്തിനും.
മൂന്നാം ഗണം കഴിയുമ്പോൾ യതി വേണമെന്നും രണ്ടു മുറിയുടെയും ആദ്യഗണത്തിൽ മുൻലഘു, പിൻഗുരു എന്ന നിയമം അവശ്യം ദീക്ഷിച്ചിരിക്കണമെന്നുമാണ് വ്യവ്യസ്ഥ.
മഹാഭാരതം കിളിപ്പാട്ടിലെ കർണ്ണപർവ്വം രചിച്ചിരിക്കുന്നത് ഈ വൃത്തത്തിലാണ്.
ലക്ഷണം “ ലഘുപൂർവ്വം ഗുരു പരമീമട്ടിൽ ദ്വ്യക്ഷരം ഗണം,
ആറെണ്ണം മധ്യയതിയാലർദ്ധിതം, മുറി രണ്ടിലും, ആരംഭേ നിയമം നിത്യ,മിതന്നനടയെന്ന ശീൽ.
അന്നനാള മർദ്ദ മാപിനി ഇംഗ്ലീഷ് വിലാസം https://ml.wikipedia.org/wiki/Esophageal_motility_study A physician training to use an endoscope
അന്നനാളി മാംസപേശികൾ കൊണ്ടുണ്ടാക്കിയിട്ടുള്ള കുഴൽ രൂപത്തിലുള്ള ഒരവയവമാണ് .
അന്നനാളി തൊണ്ട മുതൽ ആമാശയം വരെ നീണ്ടു കിടക്കുന്നതും ഏകദേശം 20 - 22 സെന്റിമീറ്റർ നീളമുള്ളതുമാണ്.
ഭക്ഷണത്തെ തൊണ്ടയിൽ നിന്നും ആമാശയം വരെ എത്തിക്കുക എന്നതാണ് അന്നനാളത്തിന്റെ പ്രധാന ധർമം.
അന്നനാളത്തിന്റെ മാംസപേശികൾ ചുരുങ്ങുകയും വികസിക്കുകയും ചെയ്താണ് ഭക്ഷണത്തെ മുന്നോട്ട് കൊണ്ടുപോകുന്നത്.
അന്നനാളത്തിനു പ്രധാനമായി മൂന്ന് ഭാഗങ്ങളാണ് ഉള്ളത്.
അന്നനാളത്തിന്റെ തുടക്കത്തിലുള്ള വൃത്താകൃതിയിൽ ഉള്ള മാംസപേശി, നീളത്തിലുള്ള അന്നനാളത്തിലെ പ്രധാന ഭാഗം, അന്നനാളത്തിന്റെ താഴെഭാഗത്തുള്ള  വൃത്താകൃതിയിൽ ഉള്ള മാംസപേശി എന്നിവയാണവ.
അന്നനാള  മർദ്ദ മാപിനി ഉപയോഗിച്ച് അന്നനാളത്തിന്റെ പ്രവർത്തനത്തെ പറ്റി പഠിക്കാൻ കഴിയും.
അന്നനാളത്തിന്റെ മാംസപേശികളുടെ കരുത്തും ചലനശേഷിയും വേഗതയും ഈ പരിശോധന ഉപയോഗിച്ച് കണ്ടുപിടിക്കാൻ കഴിയും.
ചരിത്രം Endoscopy surgery
1970-കളിലാണ് ഈ പരിശോധന നിലവിൽ വരുന്നത്.
എന്നാൽ ഇത് കൂടുതൽ ജനകീയമായി ഉപയോഗിക്കാൻ തുടങ്ങിയത് 1990-കളിൽ കമ്പ്യൂട്ടർ കൂടുതൽ വ്യാപകമായി ഉപയോഗിക്കാൻ തുടങ്ങുകയും ഉപകരണത്തിൽ മാറ്റം വരുത്തുകയും ചെയ്തതിനു ശേഷമാണു
അന്നനാള  മർദ്ദ മാപിനിക്ക് മൂന്ന് ഭാഗങ്ങളാണുള്ളത്.
1 - രോഗിയുടെ അന്നനാളത്തിനുള്ളിലേക്കു കടത്തിവെക്കുന്ന ട്യൂബ് പോലെയുള്ള ഭാഗം.
2 - മർദ്ദം രേഖപ്പെടുത്തുന്ന മർദ്ദമാപിനി.
3 - പരിശോധനാഫലം രേഖപ്പെടുത്തുകയും നിർണയിക്കുകയും ചെയ്യുന്ന കമ്പ്യൂട്ടർ.
ടെസ്റ്റ് ചെയ്യുന്ന വിധം
രോഗിയുടെ മൂക്കുവഴി അന്നനാളത്തിലേക്കു ട്യൂബ് കടത്തി വെക്കുന്നു.
ട്യൂബിന്റെ ഉള്ളിലെ അറ്റം ആമാശയത്തിലേക്കു എത്തുന്ന രീതിയിലാണ് ട്യൂബ് സ്ഥാപിക്കുന്നത്.
ട്യൂബിന്റെ സ്വതന്ത്രമായ പുറത്തെ അറ്റം മർദ്ദമാപിനിയുമായും കംപ്യൂട്ടറുമായും ബന്ധിപ്പിച്ചു വെക്കുന്നു.
രോഗിയോട് പരിശോധന ചെയ്യുന്ന രീതി തുടക്കത്തിൽ തന്നെ വിശദീകരിക്കേണ്ടതാണ്.
രോഗിക്ക് അല്പാല്പം വെള്ളം കുടിക്കാൻ കൊടുത്തു കൊണ്ട് അന്നനാളത്തിന്റെ ചലന ശക്തിയും വേഗതയും കമ്പ്യൂട്ടറിൽ രേഖപെടുത്തുന്നു.
പ്രത്യേക സോഫ്റ്റ്‌വെയർ ഉപയോഗിച്ച് അന്നനാളത്തിന്റെ വിവിധ തരം രോഗങ്ങളെ നിർണയിക്കാവുന്നതാണ്.
അന്നനാളമർദ്ദമാപിനിയുടെ ഉപയോഗങ്ങൾ
1- ഭക്ഷണം ഇറക്കാൻ കഴിയാത്ത രോഗാവസ്ഥകൾ.
ചില അസുഖങ്ങളിൽ രോഗിക്ക് ഭക്ഷണം ഇറക്കാൻ പറ്റാത്ത അവസ്ഥ ഉണ്ടാവാറുണ്ട്.
എൻഡോസ്കോപ്പി പരിശോധനയിൽ കുഴപ്പം ഇല്ലാതിരിക്കുകയും രോഗിക്ക് ഭക്ഷണം വിഴുങ്ങന്നതിനു ബുദ്ധിമുട്ട് അനുഭവിക്കുകയും ചെയ്യുമ്പോൾ അന്നനാള മർദ്ദമാപിനി ഉപയോഗിച്ചുള്ള രോഗനിര്ണയം ഉപകരിക്കും.
2- നെഞ്ചുവേദന
മറ്റു കാരണങ്ങളൊന്നും (ശ്വാസകോശ രോഗങ്ങൾ , ഹൃദയ രോഗങ്ങൾ) കൊണ്ട് വിശദീകരിക്കാൻ ആവാത്ത നെഞ്ചുവേദന ചിലപ്പോൾ അന്നനാളത്തിന്റെ ചലനത്തിലുള്ള വൈകല്യം മൂലമുള്ള രോഗങ്ങൾ കൊണ്ടാവാം.
ഇങ്ങനെ ഉള്ള രോഗങ്ങളിൽ അന്നനാള  മർദ്ദ മാപിനി ഉപയോഗിച്ചുള്ള ടെസ്റ്റ് രോഗനിര്ണയത്തെ സഹായിക്കും.
3- അന്നനാളത്തിന്റെ ശസ്ത്രക്രിയക്ക് മുമ്പായി ഈ പരിശോധന ചിലപ്പോൾ ആവശ്യം വരാറുണ്ട്.
Yamada's Textbook of Gastroenterology
http://www.nlm.nih.gov/medlineplus/ency/article/003884.htm
http://www.asge.org/patients/patients.aspx?id=6822 Archived 2016-07-27 at the Wayback Machine .
അന്നജം ഇംഗ്ലീഷ് വിലാസം https://ml.wikipedia.org/wiki/Starch
ജൈവലോകത്തിലെ പ്രധാന ഊർജ്ജസ്രോതസ് .
(C 6 H 10 O 5 ) n .
അരി , ഗോതമ്പ് , ഉരുളക്കിഴങ്ങ് എന്നിവയാണ് പ്രധാന ഉറവിടം.
പേപ്പർ , തുണി , പശ , മദ്യം എന്നിവയുടെ നിർമ്മാണത്തിൽ ഉപയോഗിക്കുന്നു.
അന്നണ്ടലെ ഗിത്താർമത്സ്യം ഇംഗ്ലീഷ് വിലാസം https://ml.wikipedia.org/wiki/Rhinobatos_annandalei
കടൽ വാസിയായ ഒരു മൽസ്യമാണ് അന്നണ്ടലെ ഗിത്താർമത്സ്യം അഥവാ Annandale's Guitarfish (Annandale's Shovelnose Ray).
( ശാസ്ത്രീയനാമം : Rhinobatos  annandalei ) .
It reaches a length of approximately 56 cm.
They are ovoviviparous fishes.
അവലംബം പുറത്തേക്കുള്ള കണ്ണികൾ http://www.marinespecies.org/aphia.php?p=taxdetails id=271594 http://www.itis.gov/servlet/SingleRpt/SingleRpt?search_topic=TSN search_value=564442 http://indiabiodiversity.org/species/show/233362 ഇതും കാണുക
അന്നപൂർണ ഇംഗ്ലീഷ് വിലാസം https://ml.wikipedia.org/wiki/Annapurna
ഹിമാലയത്തിലെ ഒരു കൊടുമുടിയാണ് അന്നപൂർണ .
ഉയരം (8,052 മീ.) അടിസ്ഥാനമാക്കി ലോകത്തിലെ കൊടുമുടികളിൽ പതിനൊന്നാമത്തെ സ്ഥാനമാണ് അന്നപൂർണയ്ക്കുള്ളത്.
നേപ്പാളിന്റെ മധ്യോത്തരഭാഗത്തു സ്ഥിതിചെയ്യുന്നു.
ഫലഭൂയിഷ്ഠമായ പൊഖാരാ താഴ്വര യ്ക്ക് അഭിമുഖമായി നിലകൊള്ളുന്ന ഈ കൂറ്റൻ ഗിരിശൃംഗത്തെ തദ്ദേശീയർ 'വിളവുകളുടെ ദേവി' ആയി സങ്കല്പിക്കുന്നു.
1950-ൽ മോറിസ് ഹെർസോഗിന്റെ നേതൃത്വത്തിൽ ഒൻപതു പേരുള്ള ഒരു ഫ്രഞ്ച് പർവതാരോഹകസംഘം ആദ്യമായി ഈ കൊടുമുടി കയറി.
പ്രധാനമായും ആറ്  ഉന്നതികളാണ് അന്നപൂർണ്ണക്കുള്ളത്.
ഇത് 7,200 m (23,620 ft) ഉയരത്തിൽ സ്ഥിതി ചെയ്യുന്നു.
: Annapurna I 8,091 m (26,545 ft) Ranked 10th ; Prominence =2,984 m 28°35′42″N 83°49′08″E ﻿ / ﻿ 28.595°N 83.819°E ﻿ / 28.595; 83.819 ﻿ ( Annapurna I ) Annapurna II 7,937 m (26,040 ft) Ranked 16th ; Prominence =2,437 m 28°32′20″N 84°08′13″E ﻿ / ﻿ 28.539°N 84.137°E ﻿ / 28.539; 84.137 ﻿ ( Annapurna II ) Annapurna III 7,555 m (24,786 ft) Ranked 42nd ; Prominence =703 m 28°35′06″N 84°00′00″E ﻿ / ﻿ 28.585°N 84.000°E ﻿ / 28.585; 84.000 ﻿ ( Annapurna III ) Annapurna IV 7,525 m (24,688 ft) 28°32′20″N 84°05′13″E ﻿ / ﻿ 28.539°N 84.087°E ﻿ / 28.539; 84.087 ﻿ ( Annapurna IV ) Gangapurna 7,455 m (24,457 ft) Ranked 59th ; Prominence =563 m 28°36′22″N 83°57′54″E ﻿ / ﻿ 28.606°N 83.965°E ﻿ / 28.606; 83.965 ﻿ ( Gangapurna ) Annapurna South 7,219 m (23,684 ft) Ranked 101st ; Prominence =775 m 28°31′05″N 83°48′22″E ﻿ / ﻿ 28.518°N 83.806°E ﻿ / 28.518; 83.806 ﻿ ( Annapurna South ) അവലംബം പുറത്തേക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്നപൂർണ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കേഷ്യനീലി ഇംഗ്ലീഷ് വിലാസം https://ml.wikipedia.org/wiki/Surendra_vivarna
അക്കേഷ്യനീലി, Surendra vivarna , ഒരു ചിത്രശലഭമാണ്.
മഴ കൂടുതൽ ലഭിക്കുന്ന പ്രദേശങ്ങളിലും കുന്നിൻപ്രദേശങ്ങളിലുമാണ് സാധാരണയായി ഇവ കാണപ്പെടുന്നത്.
ചിറകു തുറന്നാൽ തിളങ്ങുന്ന വയലറ്റ് കലർന്ന നീലനിറം.
ചിറകിന്റെ ബാക്കിഭാഗം ഇരുണ്ട തവിട്ടുനിറം.
ചിറകിനു പിന്നിൽ നേർത്ത വാലും കാണപ്പെടുന്നു.
Surendra vivarna biplagiata എന്ന ഉപവർഗ്ഗമാണ് ദക്ഷിണ ഇന്ത്യയിൽ കാണപ്പെടുന്നത്.
ജീവിതചക്രം അക്കേഷ്യ നീലി ശലഭപ്പുഴു അക്കേഷ്യ നീലി ശലഭപ്പുഴു ഉറുമ്പുകളോടൊപ്പം പ്യൂപ്പ പെൺശലഭം അവലംബം ↑ ↑ Surendra at Markku Savela's Lepidoptera and Some Other Life Forms ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: പുറം കണ്ണികൾ Surendra vivarna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Surendra vivarna എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അക്കേഷ്യ ബ്രൗണി ഇംഗ്ലീഷ് വിലാസം https://ml.wikipedia.org/wiki/Acacia_brownii
കിഴക്കൻ ഓസ്‌ട്രേലിയയിൽ മാത്രം കാണപ്പെടുന്ന ഒരു കുറ്റിച്ചെടിയാണ് അക്കേഷ്യ ബ്രൗണി .
ഹീത്ത് വാട്ടിൽ എന്നുമിതറിയപ്പെടുന്നു.
വിക്ടോറിയ, ന്യൂ സൗത്ത് വെയിൽസ്, ക്വീൻസ്ലാൻഡ് എന്നിവിടങ്ങളിലെ ഉണങ്ങിയ സ്ക്ലിറോഫിൽ വനം, വനപ്രദേശം അല്ലെങ്കിൽ തരിശുഭൂമി എന്നിവിടങ്ങളിൽ മണൽ അല്ലെങ്കിൽ പശിമയുള്ള കളിമണ്ണിലുമാണ് ഈ ഇനം കാണപ്പെടുന്നത്.
ഇത് ഗ്രേറ്റ് ഡിവിഡിംഗ് റേഞ്ചിലുടനീളവും തെക്ക് വിക്ടോറിയയിലെ ഗ്രാമ്പിയൻ മുതൽ ന്യൂ സൗത്ത് വെയിൽസ് വരെയും ക്വീൻസ്‌ലാന്റിലെ ബുറ ബുറി വരെയുമാണ് കാണപ്പെടുന്നത്.
അക്കേർ അക്കേർ
പുരാതന ഈജിപ്ഷ്യൻ വിശ്വാസപ്രകാരം പാതാള ലോകത്തിന്റെയും മരണത്തിന്റെയും ദേവനാണ് അക്കേർ (ഇംഗ്ലീഷ്: Aker ).
ആദ്യകാലങ്ങളിൽ അക്കേർദേവനെ സിംഹരൂപിയായാണ് ആരാധിച്ചിരുന്നത്.
ഒരുവശത്തേക്ക് തിരിഞ്ഞ് വായ് തുറന്നിരിക്കുന്ന രൂപമായിരുന്നു അക്കേറിന് ആദ്യകാലങ്ങളിൽ നൽകിയിരുന്നത്.
പിന്നീട് രണ്ട് സിംഹങ്ങൾ ഒന്നായി ചേർന്ന്, അവയുടെ മുഖങ്ങൾ വിപരീതദിക്കുകളിലേക്ക് നോക്കിയിരിക്കുന്ന രൂപമാണ് അക്കേർദേവന് നൽകിയത്.
മധ്യ സാമ്രാജ്യം മുതൽക്കാണ് അക്കേറിനെ രണ്ട് സിംഹങ്ങളുടെ ജോഡിയായുള്ള രൂപത്തിൽ ആരാധിച്ചു തുടങ്ങിയത്.
ഇതിൽ ഒരു സിംഹത്തിന്റെ പേര് ഇന്നലെ എന്നർത്ഥം വരുന്ന ദ്വാജ് എന്നും, മറ്റേതിന്റെത് നാളെ എന്നർഥം വരുന്ന സെഫെർ എന്നുമാണ്.
മുന്നിലേക്കും പിന്നിലേക്കും നോക്കുന്നവൻ എന്നൊരു വിശേഷണവും അക്കേറിനുണ്ട്.
രണ്ട് സിംഹങ്ങൾക്കുമിടയിലായി ചക്രവാളത്തെ പ്രതിനിധികരിക്കും വിധം രണ്ട് മലകളും അതിനിടയിലായി സൂര്യഗോളവും ചിത്രീകരിച്ചിരിക്കുന്നു.
പിൽക്കാലത്ത് സിംഹത്തിന്റെ സ്ഥാനത്ത് സ്ഫിങ്ക്സായും അക്കേറിനെ ചിത്രീകരിച്ചിരുന്നു.
പുരാതന ഈജിപ്റ്റിൽ ഒന്നാം രാജവംശത്തിലെ ഹോർ അഹ , ജേർ എനീ ഫറവോമാരുടെ കാലത്താണ് അക്കേർ എന്ന സങ്കല്പം ആദ്യമായി ആവിർഭവിച്ചത് .
അബിഡോസിലെ ജേറിന്റെ ശവകുടീരത്തിൽനിന്നും ലഭിച്ച ഒരു ഫലകത്തിൽ അക്കേറിന്റെ രൂപം ആലേഖനം ചെയ്തിട്ടുണ്ടായിരുന്നു.
അക്കേറിന്റെ പ്രധാന ആരാധനാകേന്ദ്രസ്ഥാനം ഏതായിരുന്നു എന്ന് വ്യക്തമല്ല, എങ്കിലും, തേത്തി ഫറവോയുടെ പിരമിഡ് ശാസനങ്ങളിൽ അക്കേറിനെക്കുറിച്ച് വിശദമായി വിവരിക്കുന്നുണ്ട്.
അക്കൊമഡേറ്റീവ് ഇൻഫെസിലിറ്റി ഇംഗ്ലീഷ് വിലാസം https://ml.wikipedia.org/wiki/Accommodative_infacility
അക്കൊമഡേഷൻ വ്യത്യാസം വരുത്തിക്കൊണ്ട് കണ്ണിന്റെ ഫോക്കസ് ഒരു ദൂരത്ത് നിന്നും മറ്റൊരു ദൂരത്തിലേക്ക് മാറ്റുന്നത്, വേഗത്തിലും കൃത്യതയോടെയും ചെയ്യാൻ പറ്റാതെ വരുന്ന അവസ്ഥയാണ് അക്കൊമഡേറ്റീവ് ഇൻഫെസിലിറ്റി അല്ലെങ്കിൽ അക്കൊമഡേറ്റീവ് ഇനേർഷ്യ എന്ന് അറിയപ്പെടുന്നത്.
ഇത് വിഷ്വൽ ക്ഷീണം, തലവേദന , വായിക്കാൻ ബുദ്ധിമുട്ട് എന്നിവയ്ക്ക് കാരണമാകും.
ഈ പ്രശ്നം ഉള്ളവരിൽ ദൂരെ നിന്നും അടുത്തേക്കോ തിരിച്ചോ ഫോക്കസ് മാറ്റുമ്പോൾ ഒരു നിമിഷം കാഴ്ച മങ്ങുന്നു.
ഈ മങ്ങലിന്റെ വ്യാപ്തിയും മങ്ങൽ നീണ്ട് നിൽക്കുന്ന സമയവും പ്രശ്നത്തിന്റെ വ്യാപ്തിയെ ആശ്രയിച്ചിരിക്കുന്നു.
ഒരു അകലത്തിൽ നിന്ന് മറ്റൊന്നിലേക്ക് ഫോക്കസ് മാറ്റുന്നതിനുള്ള ബുദ്ധിമുട്ടാണ് അക്കൊമഡേഷൻ ഇൻഫെസിലിറ്റിയുടെ ഏറ്റവും സാധാരണമായ ലക്ഷണം.
കാഴ്ച വിലയിരുത്തലും സൈക്ലോപ്ലെജിക് റിഫ്രാക്ഷനും നടത്തി, റിഫ്രാക്റ്റീവ് പിശകുകൾ ഉണ്ടെങ്കിൽ അത് ആദ്യം ശരിയാക്കണം.
വിഷൻ തെറാപ്പി / ഓർത്തോപ്റ്റിക്സ് ഉപയോഗിച്ചാണ് അക്കൊമഡേറ്റീവ് ഇൻഫെസിലിറ്റി സാധാരണയായി ചികിൽസിക്കുന്നത്.
ഒരു പഠനത്തിൽ 12 ആഴ്ചത്തെ ചികിത്സ വിഷ്വൽ അക്കൊമഡേഷനെ സാരമായി ബാധിച്ചുവെന്ന് കണ്ടെത്തിയിട്ടുണ്ട്.
അക്കൊമഡേഷൻ ഇംഗ്ലീഷ് വിലാസം https://ml.wikipedia.org/wiki/Accommodation
അക്കൊമഡേഷൻ എന്ന വാക്കിനാൽ താഴെ പറയുന്ന എന്തിനെയും വിവക്ഷിക്കാം.
ഒരു വാസസ്ഥലം .
താൽക്കാലിക താമസത്തിനുള്ള സ്ഥലം.
ക്രിസ്ത്യൻ ഇതര ജനങ്ങൾക്കിടയിൽ ക്രിസ്തുമതം പ്രചരിപ്പിക്കുന്നതിന് ജെസ്യൂട്ടുകൾ അവരുടെ ദൗത്യങ്ങളിൽ ഉപയോഗിച്ച പ്രാദേശിക സംസ്കാരങ്ങളുമായി പൊരുത്തപ്പെടാനുള്ള സാങ്കേതികത.
റീസണബിൾ അക്കൊമഡേഷൻ : മതന്യൂനപക്ഷങ്ങളെയോ വൈകല്യമുള്ളവരെയോ സംരക്ഷിക്കുന്ന ഒരു നിയമ സിദ്ധാന്തം.
അക്കൊമഡേഷൻ (മതം) : ഒരു ദൈവശാസ്ത്ര തത്ത്വം, ക്രിസ്തീയ സഭയ്ക്കുള്ളിലെ ദൈവിക വെളിപ്പെടുത്തലുമായി ബന്ധപ്പെട്ടിരിക്കുന്നു.
അക്കൊമഡേഷനിസം : സഭയെയും സഭയെ സംബന്ധിക്കുന്ന പ്രശ്നങ്ങളെയും സംബന്ധിച്ച ജുഡീഷ്യൽ വ്യാഖ്യാനം.
അക്കൊമഡേഷൻ ബ്രിഡ്ജ് : പുതിയ റോഡ് അല്ലെങ്കിൽ റെയിൽ‌വേ ലൈൻ മൂലം വിഭജിക്കപ്പെട്ടുപോയ സ്വകാര്യ ഭൂമിയെ വീണ്ടും ബന്ധിപ്പിക്കുന്നതിന് നിർമ്മിച്ചിരിക്കുന്ന പാലം.
അക്കൊമഡേഷൻ (നിയമം) : യുഎസ് കരാർ നിയമത്തിൽ ഉപയോഗിക്കുന്ന പദം.
അക്കൊമഡേഷൻ (ജിയോളജി) : സെഡിമെന്റേഷന് ലഭ്യമായ സ്ഥലം.
അക്കൊമഡേഷൻ (കണ്ണ്) , ഒരു വസ്തുവിന്റെ അടുത്തെത്തുമ്പോൾ വ്യക്തമായ ചിത്രം (ഫോക്കസ്) നിലനിർത്താൻ, കണ്ണ് ഒപ്റ്റിക്കൽ പവർ വർദ്ധിപ്പിക്കുന്ന പ്രക്രിയ.
മനശാസ്ത്രത്തിലെ അക്കൊമഡേഷൻ: ജ്ഞാനനിമ്മിതിവാദത്തിന്റെ ലേർണിങ് ബോർഡർ സിദ്ധാന്തത്തിൽ ഷോൺ പിയാഷെയുടെ അഭിപ്രായത്തിൽ, പുതിയ അനുഭവങ്ങളുമായി പൊരുത്തപ്പെടുന്നതിന് നിലവിലുള്ള മാനസിക ഘടനകളും പെരുമാറ്റങ്ങളും പരിഷ്കരിക്കുന്ന പ്രക്രിയ.
അക്കൊമഡേഷൻസ്: പ്രത്യേക വിദ്യാഭ്യാസ സേവനങ്ങളിൽ, വിദ്യാഭ്യാസവുമായി ബന്ധപ്പെട്ട വൈകല്യങ്ങൾക്കുള്ള ഒരു സാങ്കേതികത.
കമ്യൂണിക്കേഷൻ അക്കൊമഡേഷൻ സിദ്ധാന്തം : ആളുകൾ അവരുടെ ഭാഷാ സ്വഭാവത്തെ, അവർ ഇടപഴകുന്ന ആളുകളുടെ ഭാഷാ സ്വഭാവത്തോട് പൊരുത്തപ്പെടുന്ന തരത്തിൽ മാറ്റുന്ന പ്രക്രിയ അക്കൊമഡേഷൻ: ഒരു ഭാഷാശാസ്ത്രം പദം, അക്കൊമഡേഷൻ ഓഫ് പ്രീസപ്പോസിഷൻ എന്നതിലെ പോലെ സ്ഥിരീകരിക്കാത്ത മൂല്യങ്ങളുടെ വ്യാകരണ സ്വീകാര്യത.
ബൈബിളിലുള്ള അക്കൊമഡേഷൻ : യഥാർത്ഥത്തിൽ പ്രകടിപ്പിച്ച ആശയങ്ങളിൽ നിന്ന് വ്യത്യസ്തമായ ആശയങ്ങളെ സൂചിപ്പിക്കുന്നതിന് ബൈബിളിൽ സൂചിപ്പിച്ചിട്ടുള്ള വാചകം.
പി‌എസ് അക്കൊമഡേഷൻ : ജോൺ മോൾസൺ നിർമ്മിച്ച കനേഡിയൻ സ്റ്റീം ബോട്ട്.
അക്കേഷ്യ എസ്ട്രോഫിയോലേറ്റ ഇംഗ്ലീഷ് വിലാസം https://ml.wikipedia.org/wiki/Acacia_estrophiolata
അയേൺ വുഡ് ,  എന്നറിയപ്പെടുന്ന അക്കേഷ്യ എസ്ട്രോഫിയോലേറ്റ, സതേൺ അയേൺ വുഡ്, ഡെസേർട്ട് അയേൺ വുഡ്, ഉത്ജാനിപ എന്നുമറിയപ്പെടുന്നു.
മധ്യ ഓസ്ട്രേലിയയിലെ ഒരു വൃക്ഷമാണിത്.
മന്ദഗതിയിലുള്ള വളർച്ചാ നിരക്കും, വരൾച്ചയിലും മഞ്ഞിലും നിലനിൽക്കാനുള്ള കഴിവും ഈ വൃക്ഷത്തിൻറെ സവിശേഷതയാണ്.
വൃക്ഷം നല്ലൊരു നാൽക്കാലിത്തീറ്റയായി ഉപയോഗിക്കുന്നു.
ഭക്ഷ്യയോഗ്യമായ വിത്തുകളിൽ 28.9% പ്രോട്ടീൻ കാണപ്പെടുന്നു.
Acacia estrophiolata Foliage അവലംബം പുറം കണ്ണികൾ Alice Springs Town Council
അക്കേഷ്യ ഒറാറിയ ഇംഗ്ലീഷ് വിലാസം https://ml.wikipedia.org/wiki/Acacia_oraria
അക്കേഷ്യ ജനുസ്‌സിലെയും പ്ലൂറിനേർവ്‌സ് എന്ന ഉപജാതിയിലെയും കുറ്റിച്ചെടിയാണ് അക്കേഷ്യ ഒറാറിയ .
സാധാരണയായി തീരദേശ വാട്ടിൽ എന്നും അറിയപ്പെടുന്നു.
ഓസ്‌ട്രേലിയയുടെ വടക്കുകിഴക്കൻ തീരങ്ങളിലും ഫ്ലോറസ് , തിമോർ ദ്വീപുകളിലും ഇവ കാണപ്പെടുന്നു.
ഫ്രാഗ്മെന്റ ഫൈറ്റോഗ്രാഫിയേ ഓസ്ട്രേലിയ എന്ന കൃതിയിൽ 1879-ൽ സസ്യശാസ്ത്രജ്ഞനായ ഫെർഡിനാൻഡ് വോൺ മുള്ളർ ആണ് ഈ ഇനത്തെ ആദ്യമായി ഔപചാരികമായി വിവരിച്ചത്.
1986-ൽ ലെസ്ലി പെഡ്‌ലി ഇത് റാക്കോസ്പെർമ ഓറേറിയം എന്ന് പുനർവർഗ്ഗീകരിക്കുകയും 2006-ൽ അക്കേഷ്യ ജനുസ്സിൽ ചേർക്കുകയും ചെയ്തു.
അക്കേഷ്യ ബെയ്ലിയാന ഇംഗ്ലീഷ് വിലാസം https://ml.wikipedia.org/wiki/Acacia_baileyana
അക്കേഷ്യ ബെയ്ലിയാന അല്ലെങ്കിൽ കൂറ്റമുന്ദ്ര വാറ്റിൽ അക്കേഷ്യ ജനുസ്സിലെ ഒരു കുറ്റിച്ചെടി അല്ലെങ്കിൽ വൃക്ഷമാണ്.
സസ്യശാസ്ത്രജ്ഞനായ ഫ്രെഡറിക് മൻസൺ ബെയ്ലിയുടെ ബഹുമാനസൂചകമായിട്ടാണ് ഈ സസ്യത്തിന് ഈ ശാസ്ത്രീയ നാമം നല്കിയിരിക്കുന്നത്.
ഓസ്ട്രേലിയയിലെ തെക്കൻ ന്യൂ സൗത്ത് വെയിൽസിലെ ഒരു ചെറിയ പ്രദേശത്തെ തദ്ദേശസസ്യമാണിത്.
മറ്റ് ആസ്ട്രേലിയൻ സംസ്ഥാനങ്ങളിലും പ്രദേശങ്ങളിലും ഇത് വ്യാപകമായി കാണപ്പെടുന്നു.
വിക്ടോറിയയുടെ പല ഭാഗങ്ങളിലും ഇത് പ്രകൃതിദത്തമായി കാണപ്പെടുന്നു.
മിക്കവാറും എല്ലാ വാറ്റിൽസിലും ക്രീം നിറത്തിലും, സ്വർണ്ണനിറത്തിലും ഉള്ള പൂക്കളുകൾ കാണപ്പെടുന്നു.
ഗോളാകൃതിയിൽ  ചെറിയ പൂക്കൾ നിറഞ്ഞ സിലിണ്ടർ ആകൃതിയിലുള്ള പൂക്കുലകളായി ക്രമീകരിച്ചിരിക്കുന്നു ചിത്രശാല Leaf and blossom Fine detail of leaf Leaf with fingers for scale A. baileyana seeds A. baileyana prostrate form in cultivation, Illawarra Grevillea Park, Bulli , NSW അവലംബം Cited text {{ cite book }} : Invalid | ref=harv ( help ) പുറം കണ്ണികൾ Acacia baileyana Society of studies about Ethnobotany and the Modified States of Consciousness Wikimedia Commons has media related to Cootamundra wattle .
വിക്കിസ്പീഷിസിൽ Acacia baileyana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അക്കേഷ്യ മരം ഇംഗ്ലീഷ് വിലാസം https://ml.wikipedia.org/wiki/Acacia_auriculiformis ഇംഗ്ലീഷ് വിലാസം https://ml.wikipedia.org/wiki/Acacia_auriculiformis
ഉഷ്ണമേഖലാ രാജ്യങ്ങളിൽ വ്യാപകമായി കൃഷി ചെയ്തു വരുന്ന ഒരിനം നിത്യഹരിത വൃക്ഷമാണ് അക്കേഷ്യ (ശാസ്ത്രീയനാമം: Acacia auriculiformis ).
കേരളത്തിൽ വനവത്കരണത്തിന്റെ ഭാഗമായി അക്കേഷ്യ ഇന്ന് വ്യാപകമായി കൃഷി ചെയ്യപ്പെടുന്നു.
ഓസ്ട്രേലിയയാണ് വൃക്ഷത്തിന്റെ സഹജമായ വാസമേഖല .
വിവരണം അക്കേഷ്യ മരം.
തമിഴ്നാടിലെ ഹാരൂരിലെ കാഴ്ച്ച.
മരങ്ങൾ ഏകദേശം 15 വരെ മീറ്റർ വരെ ഉയരത്തിൽ വളരുന്നു .
ഇലകൾക്ക് 7 മുതൽ 15 സെന്റീമീറ്റർ വരെ നീളവും 1.5 സെന്റീമീറ്റർ വീതിയും കാണുന്നു .
ഇലയിലെ സമാന്തര സിരകൾ വ്യക്തമായി കാണാവുന്നതാണ്.
ഇവ മൂന്നു മുതൽ അഞ്ചു വരെ കാണപ്പെടുന്നു.
വാസനയുള്ള ചെറിയ പൂക്കൾക്ക് നേർത്ത മഞ്ഞ നിറമാണ് .
ഫെബ്രുവരി മുതൽ മൂന്നു മാസത്തോളം സസ്യം പുഷ്പിക്കുന്നു.
നീർവാഴ്ച ഉള്ള മണ്ണിൽ പൂക്കാലം രണ്ട് മാസത്തോളം നീളുന്നു.
വിത്തിനു ജീവനക്ഷമത കുറവാണെങ്കിലും പുനരുത്ഭവം നന്നായി നടക്കുന്നു.
പുനരുത്ഭവം വിത്ത് വഴിയും വേരുകൾ വഴിയും നടക്കുന്നുണ്ട്.
തടിക്ക് വെള്ളയും കാതലും ഉണ്ടെങ്കിലും തടി പൊട്ടിപ്പോകുന്നതിനാൽ ഫർണിച്ചർ നിർമ്മാണത്തിനു യോഗ്യമല്ല.
തടി വിറകായി ഉപയോഗിക്കുന്നു.
മരത്തിനു വരൾച്ചയെ അതിജീവിക്കാൻ സാധിക്കുന്നുണ്ട്.
1984-1987 കാലഘട്ടത്തിൽ വനവൽക്കരണത്തിന്റെ ഭാഗമായി കേരളത്തിൽ വഴിയരികിലും മറ്റും ധാരാളമായി അക്കേഷ്യ വെച്ചുപിടിപ്പിച്ചിരുന്നു.
ജൈവ അധിനിവേശം
തരിശുഭൂമിയിൽ വനവൽക്കരണം നടത്താനും ചതുപ്പുകൾ വറ്റിക്കാനും വിറകിനുമൊക്കെയായി ഉപയോഗിക്കുന്ന അക്കേഷ്യ തദ്ദേശ ജൈവവൈവിധ്യത്തിനും വൻഭീഷണി ഉയർത്തുന്നു .
വനമേഖലകൾക്കും ജീവിവർഗങ്ങൾക്കും പുല്ലിനങ്ങൾക്കും കടുത്ത ഭീഷണിയാണ് അക്കേഷ്യ.
ഇവ മണ്ണിൽ നിന്നും വൻതോതിൽ ജലാംശം വലിച്ചെടുക്കുന്നു.
സസ്യം പുഷ്പിക്കുമ്പോൾ വായുവിൽ പൂമ്പൊടി കലർന്ന് പരിസരവാസികൾക്ക് അലർജിയും ശ്വാസകോശരോഗങ്ങളും ഉണ്ടാക്കുന്നു.
ചിത്രശാല അക്കേഷ്യ മരം തൃശ്ശൂർ ജില്ലയിലെ അഷ്ടമിച്ചിറ-കോൾക്കുന്ന് വഴിയരികിൽ പൂവും മൊട്ടും കായ്കൾ ഇലകൾ അവലംബം പുറത്തേക്കുള്ള കണ്ണികൾ Wikimedia Commons has media related to Acacia auriculiformis .
വിക്കിസ്പീഷിസിൽ Acacia auriculiformis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Pacific Island Ecosystems at Risk (PIER): Acacia auriculiformis Archived 2012-06-27 at the Wayback Machine .
Purdue University: Acacia auriculiformis Acacia auriculiformis Acacia auriculiformis Acacia auriculiformis Archived 2016-03-03 at the Wayback Machine .
അക്കേഷ്യ പൈക്നന്ത ഇംഗ്ലീഷ് വിലാസം https://ml.wikipedia.org/wiki/Acacia_pycnantha